Diari Oficial de la Generalitat Valenciana


Sumari del DOGV 4595, del 25-09-2003 (2003/10003)

RESOLUCIÓ de 15 de setembre de 2003, de la Direcció General d'Administració Autonòmica, per la qual es convoquen els aspirants que han superat les proves selectives d'accés al grup A, sector administració general, convocatòries 06/99, 07/99 i 08/99, per a l'elecció de destinació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4595

Data del DOGV
:   25-09-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/10107


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 15 de setembre de 2003, de la Direcció General d'Administració Autonòmica, per la qual es convoquen els aspirants que han superat les proves selectives d'accés al grup A, sector administració general, convocatòries 06/99, 07/99 i 08/99, per a l'elecció de destinació. [2003/X10303]
  
Per resolucions d'11 de febrer de 2003, del conseller de Justícia i Administracions Públiques (DOGV núm. 4443, de 19.02.2003), es van publicar les relacions d'aspirants que han superat les proves selectives d'accés al grup A, sector administració general, pels torns de promoció interna, Convocatòria 06/1999, torn de discapacitats, Convocatòria 07/1999, i torn d'accés lliure, Convocatòria 08/1999,
  
Segons el que disposa l'article 9.1 del Text Refós de la Llei de la Funció Pública Valenciana, l'ingrés en la funció pública es produirà per mitjà de nomenament conferit per l'òrgan competent després d'un concurs en què el personal aspirant obtinga una destinació elegida entre els llocs de treball oferits, d'acord amb l'orde que haguera obtingut després de superar les proves corresponents.
  
Transcorregut el termini establit en el mencionat article 9 i de conformitat amb el que disposa l'article 18.4 de la Llei 30/1984, de 2 d'agost, de Mesures per a la Reforma de la Funció Pública, precepte de caràcter bàsic del règim estatutari dels funcionaris públics, en la redacció donada per l'article 103 de la Llei 13/1996, de 30 de desembre, de Mesures Fiscals, Administratives i de l'Orde Social.
  
Fent ús de les competències que em vénen atribuïdes en virtut del que disposa l'article 16 del Decret 113/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer. Convocar el personal relacionat en l'annex I per a l'elecció de destinació, en acte obligatori, presencial i únic, el dia 2 d'octubre de 2003, a les 9,30 hores, a l'Aula Magna del Centre de Turisme per a la Qualificació Professional (CDT), Prolongació Passeig de l'Albereda núm. 37, 46291 València.
  
Segon. D'acord amb el que disposen els articles 9.1 i 53 de la Llei de la Funció Pública Valenciana, l'elecció de destinació s'efectuarà amb el següent orde de prioritat.
  
1r) El personal aprovat pel torn de promoció interna, Convocatòria 06/1999, segons l'orde obtingut en la superació de les proves corresponents.
  
2n) El personal aprovat, pels torns discapacitats i accés lliure, convocatòries 07/1999 i 08/1999, per orde de major a menor puntuació, amb independència del torn en què hagen participat.
  
En cas d'empat, s'estarà al que disposa la base 8 de les respectives convocatòries.
  
Tercer. En la resolució per la qual s'adjudiquen destinacions com a conseqüència del present procés, s'indicarà la data de les preses de possessió i cessament que es deriven.
  
Quart. La present Resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant l'òrgan que ha dictat esta resolució, en el termini d'un mes a comptar del dia següent a la seua publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València, en el termini de dos mesos a comptar del següent a la publicació de la present resolució.
  
València, 15 de setembre de 2003.- El director general d'Administració Autonòmica: Enrique de Francisco Enciso.